Stummet e vez ar frazennoù en empenn un den evit ezteurel e soñjoù, e brederiadennoù pe neus forzh petra en deus da lavarout, en ur implijout ar gerioù staliet en ul lodenn eus e empenn hag ar reolennoù a zo staliet en ur chorn all. Ur rouedad neuronoù a zo karget da lakaat ar gerioù er stumm hag en urzh a ya diouzh ar reolennoù, ha kaset e vez ar frazennoù da lodenn an empenn a laka ar genoù da gomz pe dal lodenn a laka ar bizied da skrivañ.